Jill Biden

Jill Tracy Jacobs Biden (s. 3. kesäkuuta 1951 Hammonton, New Jersey) on yhdysvaltalainen opettaja, joka toimi Yhdysvaltain ensimmäisenä naisena vuosina 2021–2025. Hän on Yhdysvaltain 46. presidentin, Joe Bidenin puoliso.

 Opinnot 
Jacobs vietti nuoruutensa Willow Grovessa Pennsylvaniassa. Isä työskenteli rahoitusalalla. Valmistuttuaan lukiosta vuonna 1969 Jacobs opiskeli hetkellisesti community collegessa muotialan yrittäjyyttä. Hän vaihtoi kuitenkin alaa ja päätyi opiskelemaan englannin kieltä Delawaren yliopistoon, josta hän valmistui kandidaatiksi vuonna 1975. Vuotta myöhemmin hän alkoi opettaa wilmingtonilaisessa lukiossa, ja jatkoi samaan aikaan opintojaan kasvatustieteiden maisteriksi West Chesterin yliopistossa. Lisäksi hänellä on maisterintutkinto englannin kielestä Villanovan yliopistosta.

Biden on väitellyt tohtoriksi kasvatustieteistä vuonna 2007 Delawaren yliopistossa. Väitöskirja on julkaistu nimellä Jill Jacobs-Biden.

 Avioliitto ja lapset 
Vuonna 1970 Jacobs meni naimisiin Bill Stevensonin kanssa. Pari erosi viisi vuotta myöhemmin.

Jacobs tapasi vuonna 1975 Joe Bidenin, joka toimi tuolloin Delawaren toisena senaattorina. Pari meni naimisiin 17. heinäkuuta 1977 New Yorkissa Yhdistyneiden kansakuntien rakennuksen kappelissa. Parin yhteinen tytär, Ashley, syntyi vuonna 1981.

 Uskonto 
Bidenin uskonnollinen vakaumus on epäselvä. Hän kasvoi presbyteerisessä kodissa. Hänen poikapuolensa Beau Bidenin kuoltua vuonna 2015 Jill kertoi "hyvästelleensä Jumalan". Hän kuitenkin osallistuu miehensä kanssa katolilaisiin messuihin. Joe ja Jill Biden menivät myös naimisiin katolilaisin menoin.

 Valkoisessa talossa 
Miehensä Joen toimiessa varapresidenttinä Jill toimi sekä Yhdysvaltain toisena naisena, mutta opetti edelleen englantia virginialaisessa community collegessa.

Bidenista tuli vuonna 2021 ensimmäinen Yhdysvaltain presidentin vaimo, joka jatkaa omaa työtään Valkoisen talon ulkopuolella. Biden työskentelee yliopiston opettajana ja on myös ensimmäinen tohtoriksi väitellyt presidentin puoliso Yhdysvalloissa.

 Kunnianosoituksia 
Bidenille on myönnetty kunniatohtorin arvo seuraavissa yliopistoissa:
Maa/ alueYliopistoAjankohtaTieteenalaLähdeDelawaren yliopisto2010– Rhode IslandSalve Regina -yliopisto2011ihmistieteet PennsylvaniaMontgomery County Community College2011– PennsylvaniaVillanovan yliopisto2014ihmistieteetHofstra University2017ihmistieteet

 Galleria 

 Lähteet 

 Aiheesta muualla 

Luokka:Yhdysvaltain ensimmäiset naiset
Luokka:Yhdysvaltain varapresidenttien puolisot
Luokka:Yhdysvaltalaiset opettajat
Luokka:Bidenin suku
Luokka:Amerikanitalialaiset
Luokka:Vuonna 1951 syntyneet
Luokka:Elävät henkilöt